康熙字典【寅集上】【尢字部】尤 ·康熙笔画:4　·部外笔画:1〔古文〕怣《唐韵》《集韵》羽求切《韵会》疑求切《正韵》于求切,音邮。《说文》尤,异也。从乙又声。《徐曰》乙欲出而见阂,则显其尤异者也。《司马相如·封禅文》未有殊尤绝迹可考於今者。《注》尤,异也。一曰甚也,过也。又《广韵》怨也。《诗·鄘风》许人尤之,众稚且狂。《左传·僖二十四年》尤而效之,罪又甚焉。又最也。《庄子·徐无鬼》夫子物之尤也。《注》言於人物之中称之为最。又蚩尤,黄帝臣。帝与战於涿鹿,杀之。今画其形於旗上,名蚩尤旗。又彗星亦名蚩尤旗。又姑尤,齐东界二水名。《左传·昭二十年》聊摄以东,姑尤以西。又姓。见《姓苑》。又《集韵》通作邮。《诗·小雅》不知其邮。《前汉·成帝诏》以显其邮。又叶户恢切,音回。《诗·小雅》废为残贼,莫知其尤。叶上梅。又叶与之切,音怡。《诗·鄘风》大夫君子,无我有尤。叶下之。又叶以诸切,音余。《道藏歌》日月粲华晖,如光照眞符。亿兆不同劫,千载莫之尤。